डॉक सारांशित करण्यासाठी: संसदेच्या सेंट्रल हॉलमध्ये बसून वेळ वाया घालवण्यापेक्षा संसद भवनाच्या ग्रंथालयात बसून वेळ सत्कारणी लावा, असा सल्ला भाजपाचे राष्ट्रीय अध्यक्ष आणि केंद्रीय गृहमंत्री अमित शाह यांनी नवनिर्वाचित खासदारांना दिला आहे. लोकसभेतर्फे आयोजित करण्यात आलेल्या खासदार कार्यशाळेत अमित शाह यांनी नवीन खासदारांशी संवाद साधला. सकाळनं ही बातमी प्रसिद्ध केली आहे. 

लोकशाही ही पाश्चात्यांनी दिलेली देणगी आहे, असं मी मानत नाही. भारतात बौद्धकाळापासून आणि त्याच्या आधी महाभारतापासून संसदीय पद्धती देशात अस्तित्त्वात आहे, असं शाह यांनी म्हटलं. भारतीय संसदेच्या भिंतीवर कोरलेले ऋग्वेद, उपनिषदं आणि सर्व धर्मातील श्लोक अर्थासह वहीत उतरवून वाचलीत, तरी तुम्ही आदर्श खासदार व्हाल, असा कानमंत्र अमित शाह यांनी आपल्या नवनिर्वाचित खासदारांना दिला. 

खासदार कार्यशाळेसाठी अमित शाह यांच्यासोबत केंद्रीय मंत्री नितीन गडकरी, लोकसभा सभापती ओम बिर्लाही उपस्थित होते. 

2. '50 हजारपेक्षा जास्त रकमेच्या व्यवहारासाठी आता आधार कार्डही वापरता येणार'

50,000 रुपयापेक्षा जास्त रकमेच्या व्यवहारासाठी आता पॅन कार्ड ऐवजी आधार कार्डचा वापर करता येणार असल्याची माहिती महसूल सचिव अजय भूषण पांडेय यांनी दिली आहे. एनडीटीव्हीनं ही बातमी दिली आहे.

ज्या ठिकाणी पॅन कार्ड अनिवार्य होतं, तिथं आता आधार कार्ड स्वीकारण्यासाठी बँकांना त्यांच्या यंत्रणेत सुधार करावा लागेल, असं त्यांनी म्हटलं. करदात्यांच्या सोयीसाठी पॅन ऐवजी आधार कार्ड वापरता येईल अशी तरतूद बजेटमध्ये करण्यात आली आहे. 

"सध्या 22 कोटी पॅन कार्ड आधारशी लिंक आहेत. 120 कोटी लोकांकडे आधार कार्ड आहे. त्यामुळे एखाद्याला पॅन कार्ड हवं असेल तर आधी आधार कार्ड लागेल. मग पॅनकार्ड मिळेल. आता आधार असल्यास पॅन कार्डची गरज नसेल. हे खूप सोयीचं आहे," असं ते पुढे म्हणाले. 

3. 'विधानसभेसाठी अडीच कोटी मतांचं लक्ष्य ठेवा'

लोकसभा निवडणुकीत संपूर्ण महाराष्ट्रातून साडेपाच कोटी लोकांनी आपला मतदानाचा हक्क बजावला होता. विधानसभेसाठी त्याच्या पन्नास टक्के म्हणजे अडीच कोटी मतं मिळविण्याचं लक्ष्य भाजपनं ठेवलं पाहिजे, असं आवाहन मुख्यमंत्री देवेंद्र फडणवीस यांनी भाजप कार्यकर्त्यांना केलं. लोकसत्तानं हे वृत्त प्रसिद्ध केलं आहे. 

मुंबईत भाजपच्या सदस्यता अभियानाची सुरुवात झाली. त्यावेळी ते बोलत होते. 'भाजपच्या या पन्नास टक्के मतांच्या फॉर्मुल्यामुळं...\nडॉक सारख्याच भाषेत सारांश:
आज सकाळी वृत्तपत्रं आणि वेबसाईट्सवर प्रसिद्ध झालेल्या बातम्यांपैकी 5 मोठ्या बातम्यांचा थोडक्यात आढावा : 

1.  ' ऋग्वेद, उपनिषदातील श्लोक वाचलेत, तरी आदर्श खासदार व्हाल '